La Clavaria de Sant Roc 2019 celebra el 20 de juliol el seu Festival de Paelles
2025-07-24

A poc més d’un mes que comencen les festes patronals de Burjassot, la Clavaria de Sant Roc 2019 ha organitzat una nova activitat en la qual espera comptar amb la participació de tot el municipi. La Clavaria ha organitzat el seu tradicional Festival de Paelles, que tindrà lloc el dissabte 20 de juliol en el pàrquing de les Palmeres a partir de les 20 hores.

Tot aquell que vulga participar, tenint en compte que per cada paella ha d’haver-hi mínim de 10 integrants, haurà d’abonar 2,50€ per persona. A més, cada grup haurà d’aportar 10€ de fiança que es retornaran en finalitzar el Festival. Per a apuntar-se, els interessats hauran d’ingressar els diners en Caixa Popular, número de compte 3159 0049 8923 7418 6027 i, davant qualsevol dubte, poden remetre un correu electrònic de la Clavaria, clavarissantroc2019@gmail.com.

Després de les paelles, en la mateixa ubicació, se celebrarà una macrodiscomòbil, on els veïns i les veïnes de Burjassot podran calfar motors de cara a les festes de Sant Roc.